
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 347 


1 Μαΐου 2002 


ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση Ειδικού Σχεδίου Ολοκληρωμένης Ανάπτυξης 
της περιοχής υποδοχής του Ιπποδρόμου και του Ολυ¬ 
μπιακού Ιππικού Κέντρου στο Μαρκόπουλο Μεσογαί- 
ας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 παρ. 2 περ. γ, 2 παρ. 1 
περ. γ και 3 παρ. 1 έως 8 του Ν. 2730/1999 «Σχεδιασμός, 
ολοκληρωμένη ανάπτυξη και εκτέλεση Ολυμπιακών Έρ¬ 
γων και άλλες διατάξεις» (Α' 130), όπως η παρ. 2 εδάφιο 
στ' τροποποιήθηκε με την παρ. 1 του άρθρου 4 του Ν. 
2819/2000 (Α'84) και η παρ. 8 τροποποιήθηκε με την παρ. 
6 του άρθρου 3 του Ν. 2833/2000 (Α' 150). 

2. Τις διατάξειςτου άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), που προστέθηκε με 
το άρθρο 27του Ν. 2081/1992 (ΑΊ54) καιαντικαταστάθηκεμε 
τηνπαρ. 2ατου άρθρου 1 του Ν. 2469/1997 (Α'38). 

3. Τις διατάξεις του Κ. Ν. 5351/1932 «Περί Αρχαιοτήτων». 

4. Τον Ν. 1127/30.1.1981 (ΦΕΚ 32/Α/10.2.1981) «Περί 
κυρώσεωςτης εις Λονδίνοντην 6ην Μαΐου 1969 υπογρα- 
φείσης Ευρωπαϊκής Συμβάσεως δια την προστασίαν της 
Αρχαιολογικής κληρονομιάς». 

5. Την 98/2001 απόφαση του νομαρχιακού συμβουλίου 
Νομαρχίας Ανατολικής Αττικής. 

6. Την 213/2001 γνωμοδότηση του δημοτικού συμβου¬ 
λίου Μαρκόπουλου Μεσογαίας. 

7. Το ΤΥ - ΔΓ/Φ610 - 19/519/2027/22.6.2001 έγγραφο 
της Γ ενικής Γ ραμματείας Αθλητισμού προς τη Δ/νση Υ¬ 
γείας της Νομαρχίας Ανατ. Αττικής και το γεγονός ότι η 
προθεσμία της παρ. 8 του άρθρου 3 του ν. 2730/1999 πα¬ 
ρήλθε άπρακτη. 

8. Την 109173/11.11.1999 κοινή απόφαση των Υπουρ¬ 
γών Περιβάλλοντος, Χωροταξίας και Δημοσίων Έργων, 
Γεωργίας, Πολιτισμού και Υγείας και Πρόνοιας «Έγκριση 
Περιβαλλοντικών Όρων για το έργο «Ολυμπιακό Ιππικό 
Κέντρο και Ιππόδρομος Αθηνών» που βρίσκεται στην πε¬ 
ριοχή του δήμου Μαρκόπουλου Μεσογαίας (Ν. Αττικής)». 

9. Τα ΥΠΠΟ/ΓΔΑ/ΑΡΧ/Α1 /Φ02/40012/2385/31.7.2001 
και ΥΠΠΟ/ΓΔΑ/ΑΡΧ/Α1/Φ02/3329/3037/18.1.2002 έγγρα¬ 
φα της Δ/νσης Προϊστορικών και Κλασικών Αρχαιοτήτων. 

10. Τις 3/συν. 86/30.5.2001 και 1/συν. 5/1.8.2001 γνωμο¬ 
δοτήσεις της Εκτελεστικής Επιτροπής του Οργανισμού 
Αθήνας. 


11. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου 
Ο.Τ.Α. 

12. Την 54/2002 γνωμοδότηση του Συμβουλίου της Επι¬ 
κράτειας με πρόταση των Υπουργών Περιβάλλοντος, 
Χωροταξίας και Δημοσίων Έργων, Υγείας και Πρόνοιας, 
Πολιτισμού και Γεωργίας, αποφασίζουμε: 

Άρθρο 1 

Εγκρίνεται Ειδικό Σχέδιο Ολοκληρωμένης Ανάπτυξης 
(ΕΣΟΑΠ) στην περιοχή υποδοχής των Ολυμπιακών εγκατα¬ 
στάσεων του Ιπποδρόμου και του Ιππικού Κέντρου και των 
έργων υποστήριξης τους, που βρίσκεται στην εκτός σχεδί¬ 
ου περιοχή δήμου Μαρκόπουλου Μεσογαίας (Ν. Αττικής), 
όπως αυτή περικλείεται με μαύρη γραμμή στο σχετικό πρω¬ 
τότυπο διάγραμμα σε κλίμακα 1:2000, που θεωρήθηκε από 
τον Προϊστάμενο της Διεύθυνσης Τοπογραφικών Εφαρμο¬ 
γών με την 3386/2002 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Εντός της περιοχής της οποίας εγκρίνεται το Ειδικό 
Σχέδιο Ολοκληρωμένης Ανάπτυξης καθορίζεται κατά ζώ¬ 
νες 1, 2, 3, 4.1 και 4.2, όπως αυτές φαίνονται στο διά¬ 
γραμμα του άρθρου 1, η γενική διάταξη των παρακάτω ε¬ 
γκαταστάσεων και συνοδευτικών δραστηριοτήτων με 
τους αντίστοιχους όρους δόμησης. 

1. Ζώνη 1 

α. Είσοδος στο συγκρότημα του Ιππικού Κέντρου και του 
Ιπποδρόμου, στην οποία περιλαμβάνεται και η περιμετρική 
οδός εξυπηρέτησης των εγκαταστάσεων. Εντός αυτής επι¬ 
βάλλεται η διαμόρφωση ενιαίου πεζοδρόμου που θα συν¬ 
δέει τις εισόδους του Ιππικού Κέντρου και του Ιπποδρόμου. 

β. Κατά μήκος του παραπάνω πεζοδρόμου επιτρέπεται 
η ανέγερση προσωρινών κτιρίων, τα οποία απομακρύνο¬ 
νται μετά την τέλεση των Ολυμπιακών Αγώνων. Τα κτίρια 
αυτά συνολικού εμβαδού 2.000 τ.μ.,στο οποίο περιλαμ¬ 
βάνονται και τυχόν ημιϋπαίθριοι χώροι,και μεγίστου ύ- 
ψουςτεσσάρων (4,00) μέτρων, δεν προσμετρώνται στους 
όρους δόμησης της περιοχής ΕΣΟΑΠ. 

2. Ζώνη 2 

α. Πρόκειται για την περιοχή εγκατάστασης του Ολυμπια¬ 
κού Ιππικού Κέντρου, εντός της οποίας διαμορφώνονται υ¬ 
παίθριες αρένες, γήπεδα, χώροι στάθμευσης, οδοί και πλα¬ 
τείες. Επίσης, εντός αυτής επιτρέπεται να ανεγερθούν: 




























2932 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


- Δύο αρένες (υπερπήδησης και δεξιοτεχνίας) με τις 
κερκίδες κοινού, κτίρια στεγασμένων κερκίδων και χώροι 
υποδοχής, θέασης και εργασίας των διαπιστευμένων, 
των δημοσιογράφων και των επισήμων. 

-Το κτιριακό συγκρότημα της Ελληνικής Ομοσπονδίας 
Ιππασίας με κλειστή αρένα, εστιατόριο, γραφεία διοίκη¬ 
σης και στεγασμένο γήπεδο προθέρμανσης. 

- Λυόμενα κτίρια, απαραίτητα για τη διεξαγωγή των Ολυ¬ 
μπιακών Αγώνων, όπως κέντρα υποστήριξης αγώνων, τύ¬ 
που, αποθήκευσης εξοπλισμού διεθνών ομάδων, τροφο¬ 
δοσίας (οαίΘπηρ), υποδοχής χορηγών κ.λ.π.,τα οποία απο¬ 
μακρύνονται μετά την τέλεση των Ολυμπιακών Αγώνων. 

- Γήπεδα προπόνησης, προθέρμανσης και αναμονής, 
χωριστά γιατα αγωνίσματα υπερπήδησης και δεξιοτεχνίας. 

- Στάβλοι, γραφεία στάβλων, αποθήκες ζωοτροφών, 
εργαστήρια, κτηνιατρική κλινική, ξενώνες - εστιατόριο ιπ¬ 
ποκόμων, βοηθητικά κτίρια. 

- Επιτρέπεται η κατασκευή λυόμενων εκδοτηρίων και η- 
μιυπαιθρίων περιπτέρων, των οποίων η μέγιστη κάλυψη 
είναι 100 τ.μ. 

β. Οι όροι δόμησης των παραπάνω εγκαταστάσεων κα¬ 
θορίζονται ως εξής: 

- μέγιστος επιτρεπόμενος συντελεστής δόμησης 0,15. 

- μέγιστο επιτρεπόμενο ποσοστό κάλυψης 10% της ε¬ 
πιφάνειας της ζώνης. 

- μέγιστο επιτρεπόμενο ύψος των κτιρίων κερκίδων 
στους χώρους αγωνισμάτων τριάντα δύο (32,00) μέτρα, 
το οποίο προσαυξάνεται κατά 3,00 μ. για κατασκευή στε¬ 
γάστρου και μέγιστος αριθμός ορόφων τρεις (3), με δυνα¬ 
τότητα κατασκευής μεσορόφων, οι οποίοι θα προσμετρώ- 
νται στο τελικό ύψος των τριάντα πέντε (35,00) μέτρων. 

- μέγιστο επιτρεπόμενο ύψος των λοιπών κτιρίων οκτώ 
(8,00) μέτρα, το οποίο προσαυξάνεται κατά 1,5 μ. για την 
κατασκευή στέγης και μέγιστος αριθμός ορόφων δύο (2). 

- μέγιστος επιτρεπόμενος συντελεστής κατ’ όγκο εκμε¬ 
τάλλευσης για τα κτίρια κερκίδων στους χώρους αγωνι¬ 
σμάτων δέκα (10,00) καιγιαταλοιπά κτίρια τέσσερα (4,00). 

- Στο συντελεστή δόμησης και στο ποσοστό κάλυψης δεν 
προσμετρώνται οι υπαίθριες εγκαταστάσεις και κατασκευ¬ 
ές και οι λυόμενες κατασκευές, οι οποίες πρέπει να απομα¬ 
κρυνθούν μετά τη διεξαγωγή των Ολυμπιακών Αγώνων. 

- Για τις αποστάσεις των κτιρίων μεταξύ τους εφαρμό¬ 
ζεται ήπαρ. 1 του άρθρου 9 του ν. 1577/1985, όπως ισχύει. 

γ. Γιατη μεταολυμπιακή χρήση της ζώνης 2 επιτρέπεται 
η κατασκευή ιππικού μουσείου, σχολής ιππασίας και ανα- 
ψυκτηρίων με μέγιστο επιτρεπόμενο ύψος δέκα πέντε 
(15,00) μέτρα, μέγιστο αριθμό ορόφων τρεις (3) χωρίς υ- 
πέρβασητου σ.δ.που καθορίζεται στην προηγούμενη πα¬ 
ράγραφο. Ειδικότερα, επιτρέπεται η κατασκευή δύο μόνο 
αναψυκτηρίων, εμβαδού 200 τ.μ. το καθένα. 

3. Ζώνη 3 

α. Πρόκειται για την περιοχή διεξαγωγής της Δ' φάσης 
του αγωνίσματος του Τρίαθλου (πάρκο Οοεε όουηΐιγ), η 
οποία διαμορφώνεται ως αμιγές πάρκο. Εντός αυτού κα¬ 
τασκευάζονται η διαδρομή καιτα εμπόδια που απαιτούνται 
για τη διεξαγωγή του αγωνίσματος.. Η όλη διαμόρφωση γί¬ 
νεται σύμφωνα με τους όρους και τις προϋποθέσεις που 
τάσσονται με την ΚΥΑ 109173/11.11.1999 «Έγκριση Περι¬ 
βαλλοντικών Όρων για το έργο “Ολυμπιακό Ιππικό Κέντρο 
και Ιππόδρομος Αθηνών” που βρίσκονται στην περιοχή του 
Μαρκόπουλου Μεσογαίας Ν. Ανατ. Αττικής» καιτις γενικές 
διατάξεις της παρ. 7 του παρόντος άρθρου. 

Εντός του πάρκου επιτρέπεται η κατασκευή προσωρι¬ 
νών κερκίδων, τεντών και άλλων υπαίθριων κατασκευών 
σκίασης, για την εξυπηρέτηση των ανταποκριτών τύπου, 
καθώς και των αναγκαίων εξυπηρετήσεων για τη διεξαγω¬ 


γή του αγωνίσματος. Οι παραπάνω κατασκευές απομα¬ 
κρύνονται μετά τη διεξαγωγή των Ολυμπιακών Αγώνων. 

β. Μεταολυμπιακή χρήση της ζώνης 3 είναι πάρκο με δυ¬ 
νατότητα διεξαγωγής σε αυτό του αγωνίσματος του Τριά- 
θλου εφόσον περιληφθεί στο πρόγραμμα της Ελληνικής 
Ομοσπονδίας Ιππασίας. 

4. Ζώνη 4 

α. Πρόκειται για την περιοχή του Ιπποδρόμου στην ο¬ 
ποία μπορεί να επεκταθεί και το πάρκο διεξαγωγής της Δ' 
φάσης του αγωνίσματος του Τριάθλου και διακρίνεται σε 
δύο υποζώνες4.1 και 4.2. 

α.α. Στη ζώνη 4.1 επιτρέπεται να κατασκευασθούν ο στί¬ 
βος, το κεντρικό κτίριο κερκίδων (Θι-αηάεΙαηά), οι στάβλοι 
σελώματος, τα συνεργεία συντήρησης των μηχανών εξο¬ 
πλισμού του Ιπποδρόμου και όλες οι απαραίτητες υπαί¬ 
θριες λειτουργίες, ραόόοοΚ σελώματος, ραόόοοΚ επίδει¬ 
ξης, χώροι κοινού με γραφεία στοιχηματισμού και σνακ - 
μπαρ, τουαλέτες, χώροι επισήμων, υπαίθριες κερκίδες, 
διαδρομές αλόγων, χώροι στάθμευσης και χώροι πρασί¬ 
νου. Τα κτίσματα τοποθετούνται αποκλειστικά στο «οικο¬ 
δομήσιμο τμήμα» της ζώνης, όπως φαίνεται σημειωμένο 
με τη σχετική ένδειξη στο διάγραμμα του άρθρου 1. 

α.β. Στις περιοχές της ζώνης 4.2 επιτρέπεται να κατα¬ 
σκευασθούν στάβλοι, αποθήκες, γραφεία στάβλων, κτί¬ 
ρια συντήρησης, σχολή αναβατών, εργαστήρια και όλες 
οι απαραίτητες συνοδευτικές υπαίθριες λειτουργίες. 

β. Οι όροι δόμησης των εγκαταστάσεων της Ζώνης 4.1 
καθορίζονται ως εξής: 

- Μέγιστος επιτρεπόμενος συντελεστής δόμησης 0,08. 

- Μέγιστη επιτρεπόμενη κάλυψη 0,05, στην οποία δενπρο- 
σμετρώνται οι υπαίθριες κατασκευές και εγκαταστάσεις 

-Μέγιστο επιτρεπόμενο ύψοςτου κτιρίου κερκίδωντου 
Ιπποδρόμου τριάντα πέντε (35,00) μέτρα, το οποίο προ¬ 
σαυξάνεται κατά 3,00 μ. για κατασκευή στεγάστρων και 
μέγιστος αριθμός ορόφων πέντε (5) με δυνατότητα κατα¬ 
σκευής μεσορόφων, οι οποίοι θα προσμετρώνται στο τε¬ 
λικό ύψος των τριάντα οκτώ (38,00) μέτρων. 

- Μέγιστο επιτρεπόμενο ύψος των λοιπών κτιρίων οκτώ 
(8,00) μέτρα, το οποίο προσαυξάνεται κατά 1,50 μ. για την 
κατασκευή στέγης και μέγιστος αριθμός ορόφων δύο (2). 

- Μέγιστος επιτρεπόμενος συντελεστής κατ’ όγκο εκ¬ 
μετάλλευσης τέσσερα (4). 

γ. Οι όροι δόμησης των εγκαταστάσεων της Ζώνης 4.2 
καθορίζονται ως εξής: 

- Μέγιστος επιτρεπόμενος συντελεστής δόμησης 0,25. 

- Μέγιστη επιτρεπόμενη κάλυψη 0,25, στην οποία δενπρο- 
σμετρώνται οι υπαίθριες κατασκευές και εγκαταστάσεις 

- Μέγιστο επιτρεπόμενο ύψος των κτιρίων οκτώ (8,00) 
μέτρα, το οποίο προσαυξάνεται κατά 1,5 μ. για την περί¬ 
πτωση κατασκευής στέγης και με μέγιστο αριθμό ορό¬ 
φων δύο (2). 

- Μέγιστος επιτρεπόμενος συντελεστής κατ’ όγκο εκ¬ 
μετάλλευσης τέσσερα (4). 

- Για τις αποστάσεις των κτιρίων μεταξύ τους εφαρμό¬ 
ζεται ήπαρ. 1 του άρθρου 9 του ν. 1577/1985, όπως ισχύει. 

δ. Γ ιατη μεταολυμπιακή χρήση της ζώνης 4.1 επιτρέπε¬ 
ται η κατασκευή ξενοδοχείου στο οικοδομήσιμο τμήμα 
αυτής, με μέγιστο ύψος δόμησης τα δέκα μέτρα και πε¬ 
νήντα εκατοστάτου μέτρου (10,50 μ.) και μέγιστο αριθμό 
ορόφων τρεις (3). 

5. α. Η αποχέτευση και ο βιολογικός καθαρισμός των υ¬ 
γρών αποβλήτων της εγκατάστασης γίνεται σύμφωνα με 
τις διατάξεις των παρ. 22, 23 και 24 της ΚΥΑ 
109173/11.11.1999 και η εγκατάσταση επεξεργασίας λυ¬ 
μάτων (Ε.Ε.Λ.) επιτρέπεται σε ένα από τα χαμηλότερα ση- 

μεία της περιοχής, όπως φαίνεται με τη σχετική ένδειξη 
στο διάγραμμα του άρθρου 1. Για την κατασκευή της 
Ε.Ε.Λ. και την έκδοση άδειας λειτουργίας των εγκατα¬ 
στάσεων του ΟΙΚ και του Ιπποδρόμου απαιτείται η προη¬ 
γούμενη έγκριση της οριστικής μελέτηςτης Ε.Ε.Λ. και η έ¬ 
γκριση της Τεχνικής Μελέτης Εφαρμογής αυτής, αντί¬ 
στοιχα, από την αρμόδια Υγειονομική Υπηρεσία,καθώς 
και από τις αρμόδιες Υπηρεσίες του ΥΠ.ΠΟ, 

β. Για τα στερεά απόβλητα, εκτός των διατάξεων των 
παρ. 14 έως 20 της ΚΥΑ 109173/11.11.1999, εφαρμόζο¬ 
νται και οι διατάξεις του άρθρου 7 της υγειονομικής διά¬ 
ταξης 2000/1995 (Β' 343) «περί όρων λειτουργίας των 
πτηνοτροφικών εγκαταστάσεων». 

6. Η εγκατάσταση της μονάδας βιολογικής επεξεργα¬ 
σίας της κόπρου επιτρέπεται βορειοανατολικά της ζώνης 
4.2 και ανατολικά του ρέματος Μάλεξη, όπως φαίνεται με 
τη σχετική ένδειξη στο διάγραμμα του άρθρου 1. Η επι¬ 
λογή των κατάλληλων τεχνικών επεξεργασίας γίνεται με¬ 
τά από οριστική μελέτη του έργου που εγκρίνεται από τις 
αρμόδιες υπηρεσίες του Υπουργείου Υγείας. 

Άρθρο 3 

1. Γ ενικές διατάξεις και περιβαλλοντικοί όροι για την ε¬ 
γκατάσταση και λειτουργία των επιτρεπομένων χρήσεων 
και δραστηριοτήτων. 

α. Οι μορφές και τα υλικά των κτιρίων και των υπαίθριων 
κατασκευών πρέπει να προσαρμόζονται στο φυσικό περι¬ 
βάλλον τηρουμένων των διατάξεων της ΚΥΑ 
109173/11.11.1999 «Έγκριση περιβαλλοντικών όρων για 
το έργο “Ολυμπιακό Ιππικό Κέντρο και Ιππόδρομος Αθη¬ 
νών” και ειδικότερα της παραγράφου δ 1 έως 4 αυτής. Για 
την εξασφάλιση του σωστού αερισμού των χώρων, της 
ποιότητας του εσωτερικού αέρα καιτης βελτίωσης του μι- 
κροκλίματος, τηρούνται οι προδιαγραφές που έχουν εκ¬ 
πονηθεί από το Κέντρο Ανανεώσιμων Πηγών Ενέργειας 
(ΚΑΠΕ), το Πανεπιστήμιο Αθηνών και την Οργανωτική Ε¬ 
πιτροπή Ολυμπιακών Αγώνων “Αθήνα 2004”». Οι ίδιες 
προδιαγραφές τηρούνται και για τη διαμόρφωση των υ¬ 
παίθριων εγκαταστάσεων και ιδίως αυτών που δεν εντάσ¬ 
σονται άμεσα στο δίκτυο αθλητικών διαδρομών (χώροι 
στάθμευσης, διημέρευσης επισκεπτών κ.λ.π.). Ο σχεδια- 
σμός και η εκτέλεση των έργων διαμόρφωσης των υπαί¬ 
θριων χώρων γίνεται με διατήρηση, κατά το δυνατόν, του 
τοπίου της περιοχής και άμβλυνση της οπτικής επίπτω¬ 
σης από την ανέγερση των εγκαταστάσεων στο τοπίο. 

β. Γ ια την έκδοση οικοδομικών αδειών εντός της περιο¬ 
χής ΕΣΟΑΠ και της περιβάλλουσας περιοχής γνωμοδοτεί 
η β' βάθμια Ε.Π.Α.Ε. 

γ. Η ύδρευση, άρδευση και προστασία της περιοχής 
ΕΣΟΑΠ γίνεται βάσει ειδικής μελέτης, με την οποία υπο¬ 
λογίζονται οι καθημερινές ανάγκες σε νερό ανά θέμα, διε- 
ρευνώνται οι υπάρχουσες πηγές και η δυνατότητα παρο¬ 
χής τους, εκτιμώνταιτα υδατικά ισοζύγια, λαμβανομένων 
υπόψη των διατάξεων της παρ. 7Α της ΚΥΑ 109173/ 
11.11.1999, και σχεδιάζονται τα ενδεικνυόμενα συστήμα¬ 
τα για την διοχέτευση, άντληση και παροχή του ύδατος 
στα σημεία που απαιτείται. Η κατασκευή τεχνητών υδα- 
τοδεξαμενών και αντλιοστασίων επιτρέπεται σε όλη την έ¬ 
κταση της περιοχή ΕΣΟΑΠ, εφόσον αυτή αποσκοπεί στη 
σώφρονα διαχείριση των διατιθέμενων υδάτινων πόρων 
και προκύπτει από την παραπάνω μελέτη. 

δ. Για τη διάθεση των στερεών απορριμάτων κατά τη 
λειτουργία του συγκροτήματος πρέπει να εξασφαλίζεται, 
με κατάλληλο εξοπλισμό, ο διαχωρισμός στην πηγή των 
ανακυκλώσιμων υλικών (γυαλί, αλουμίνιο, χαρτί) και η χω¬ 
ριστή αποκομιδή τους, ενώ τα λοιπά υλικά πρέπει να συλ- 
λέγονται για να συμπιεστούν και να απομακρυνθούν μαζί 


με τα στερεά απόβλητα από τις οπλές των ίππων σε χώρο 
υγειονομικής ταφής. 

ε. Οι επιφάνειες των εγκαταστάσεων βιολογικού καθα¬ 
ρισμού,των υδατοδεξαμενών και αντλιοστασίου δεν προ- 
σμετρώνται στο σ.δ.της περιοχής ΕΣΟΑΠ. 

στ. Η εγκατάσταση των δικτύων ηλεκτροδότησης, τη¬ 
λεπικοινωνίας και ηλεκτρονικής επικοινωνίας γίνεται μετά 
από ειδική ηλεκτρολογική και ηλεκτρονική μελέτη που κα- 
θορίζειτις ανάγκες, τα βασικά στοιχεία σχεδιασμού, τα υ¬ 
λικά και τους τρόπους κατασκευής καθώς και το σχεδία¬ 
σμά όλων των ηλεκτρικών και ηλεκτρονικών συστημάτων 
και εγκαταστάσεων. 

ζ. Οι φυτεύσεις στην περιοχή ΕΣΟΑΠ και ειδικότερα το 
είδος των δένδρων και των φυτών επιλέγονται μετά από 
ειδική φυτοτεχνική μελέτη με αντικείμενο και στόχο : 

- την ένταξη των χώρων πρασίνου στα τοπικά οικολογι¬ 
κά συστήματα μέσω δημιουργίας γραμμικών συνδέσεων 
με αυτά, καθώς και θυλάκων τοπικής φύτευσης, σε αρμο¬ 
νία με το τοπίο της περιοχής. 

- την προφύλαξη του χώρου από διάβρωση λόγω βρο¬ 
χής και ανέμου. 

-τη μείωση του κινδύνου πυρκαγιάς. 

-τη δημιουργία συνθηκώνγιατη μείωσητου θορύβου και 

- τη βελτιστοποίηση των συνθηκών της τοπικής θερμο¬ 
κρασίας και τον έλεγχο των επιπέδων υγρασίας. 

Η εκτέλεση των οικοδομικών εργασιών και των εργα¬ 
σιών διαμόρφωσης του χώρου γίνεται με την αφαίρεση 
και μεταφύτευση των λιγότερων δυνατόν ώριμων δέν¬ 
δρων της περιοχής, τα οποία είναι ηλικίας μεγαλύτερης 
των δεκαπέντε (15) ετών ή διαμέτρου μεγαλύτερης των 
είκοσι πέντε εκατοστών (0,25). Δένδρα μεγάλης ηλικίας, 
όπως αιωνόβιες ελιές, παραμένουν υποχρεωτικά στη θέ¬ 
ση τους και προστατεύονται, εκτός αν έτσι καθίσταται α¬ 
δύνατη η εκτέλεση του όλου έργου. Διατηρούνται τα κα¬ 
τάφυτα τμήματα του ρέματος Μαλεξίου. Σε κάθε περί¬ 
πτωση, οιεργασίες αφαίρεσης και μεταφύτευσης ώριμων 
δένδρων γίνονται με τρόπο ώστε να ελαχιστοποιηθούν οι 
θάνατοι και οι κακώσεις των δένδρων, υπό την εποπτεία 
της αρμόδιας υπηρεσίας του Υπουργείου Γεωργίας, μετά 
την υποβολή σχεδίου φυτεύσεων και μεταφυτεύσεων, το 
οποίο εγκρίνεται εντός δέκα (10) ημερών, άλλως θεωρεί¬ 
ται εγκριθέν και οι εργασίες εκτελούνται κανονικά. Κατά 
τις φυτεύσεις και μεταφυτεύσεις και κατά τη λειτουργία 
του χώρου λαμβάνεται πρόνοια, ώστε να ελαχιστοποιηθεί 
η χημική μόλυνση του εδάφους και του υδροφόρου ορί¬ 
ζοντα από λιπάσματα και φυτοφάρμακα και προτιμώνται 
κατά το δυνατόν βιολογικές καλλιέργειες. 

η. Για την ασφάλεια των εγκαταστάσεων επιτρέπεται η 
περίφραξη ολόκληρης της περιοχής ΕΣΟΑΠ με υψηλό με¬ 
ταλλικό φράκτη ύψους 2,50 μέτρων. Η πρόσβαση θα είναι 
δυνατή μόνο μέσω των καθορισμένων πυλών και οδών. 

Επιτρέπεται η αυτόνομη περίφραξη με μεταλλικούς φρά¬ 
κτες, με θύρες στα κατάλληλα σημεία, των διαφορετικών 
περιοχώντου Ιππικού Κέντρου, του Πάρκου Οοεε ΟουπΙιγ, 
του Ιπποδρόμου και των συγκροτημάτων των στάβλων. 

Στην περιοχή του Ιππικού Κέντρου περιφράσσονται οι 
περιοχές διακίνησης των επισήμων, των ανταποκριτών 
Τύπου, του κοινού και των αλόγων. 

Στην περιοχή του Ιπποδρόμου περιφράσσονται ο στί¬ 
βος του Ιπποδρόμου, ο χώρος διακίνησης του κοινού και 
ο χώρος διακίνησης των αλόγων. 

Κατά τη χρονική περίοδο διεξαγωγής των Αγώνων επι¬ 
βάλλεται η ιδιαίτερη περίφραξη των περιοχών όπου απαι¬ 
τούνται ιδιαίτεροι κανόνες ασφαλείας. 

θ. Για την προστασία των αρχαιοτήτων εφαρμόζονται οι 
σχετικές ειδικές διατάξεις καθώς και τα παρακάτω ειδι¬ 
κότερα οριζόμενα: 

- Στο χώρο του Ολυμπιακού Τριάθλου, όπου διασώζε¬ 
ται ο πυρήνας του αρχαιολογικού χώρου με σημαντικές 
αρχαιότητες, επιτρέπονται οι μικρότερες δυνατές επεμ¬ 
βάσεις, με ελάχιστες εκσκαφές και μικρές επιχωματώ¬ 
σεις. Για όλες τις μόνιμες κατασκευές προηγείται ανα- 
σκαφική έρευνα και υποβάλλεται προς έγκριση η σχετική 
μελέτη στην αρμόδια υπηρεσία του ΥΠ.ΠΟ. 

- Μετά την ολοκλήρωση της ανασκαφικής έρευνας σε 
όλη την έκταση της περιοχής ΕΣΟΑΠ, σημαίνονται οι αρ¬ 
χαιότητες εκείνες που πρόκειται να διατηρηθούν ορατά 
και επισκέψιμα ή σε κατάχωση, μετά από σχετική γνωμο¬ 
δότηση του Κεντρικού Αρχαιολογικού Συμβουλίου, και 
δημιουργούνται ειδικά μικρά περίπτερα με πληροφορια¬ 
κό υλικό για τους επισκέπτες του Ιππικού Κέντρου. 

- Στα δύο γήπεδα με κερκίδες του Ιππικού Κέντρου δί¬ 
δονται τα ονόματα των αρχαίων Μυρρινουσίων του Στη- 
σαγόρα και του Αριστοκράτη, οι οποίοι ήταν νικητές ιππι¬ 
κών αγώνων ή του ιππέα Αριστομάχου. 

- Όλες οι εργασίες εκτελούνται υπό την εποπτεία εκπρο¬ 
σώπων της αρμόδιας Β' Εφορείας Προϊστορικών και Κλα¬ 
σικών Αρχαιοτήτων καιτης συναρμόδιας 1 ης Εφορείας Βυ¬ 
ζαντινών Αρχαιοτήτων, που προσλαμβάνεται ειδικά για το 
σκοπό αυτό και αμείβεται από τις πιστώσεις του έργου. Ο 
ανάδοχος του έργου οφείλει να ειδοποιήσει εγκαίρως τις 
αρμόδιες Εφορείες για την υπόδειξη εκπροσώπων. 

- Σε περίπτωση εντοπισμού αρχαιοτήτων, οι εργασίες 
διακόπτονται και ακολουθείται σωστική ανασκαφική έ¬ 
ρευνα, της οποίας η συνολική δαπάνη βαρύνει τον προϋ¬ 
πολογισμό του έργου και από τα αποτελέσματα της ε- 
ξαρτάται η πορεία αυτού. Το ακριβές χρονοδιάγραμμα 
της ανασκαφής γνωστοποιείται στους ενδιαφερομένους 
φορείς όταν η ανασκαφή φθάσει σε σημείο στο οποίο η 
κατάρτιση του είναι εφικτή. 

ι. Γ ια την ανέγερση και την τοποθέτηση των κτιρίων και 
εγκαταστάσεων στο χώρο στάθμευσης εφαρμόζονται κα¬ 
τά τα λοιπά οι κείμενες διατάξεις. 

κ. Εντός τριών μηνών από τη λήξη των Ολυμπιακών Α¬ 
γώνων επιβάλλεται η απομάκρυνση κάθε προσωρινής ε¬ 
γκατάστασης από τον φορέα λειτουργίας. 

2. Οι δασικές εκτάσεις που περιλαμβάνονται στην πε¬ 
ριοχή της οποίας εγκρίνεται το ΕΣΟΑΠ, όπως φαίνεται 
στο διάγραμμα του άρθρου 1, υπάγονται στις διατάξεις 
και ρυθμίσεις της δασικής νομοθεσίας. Εντός αυτών επι¬ 
τρέπονται υπαίθριες διαμορφώσεις οδοποιίας και στάθ¬ 
μευσης για την εξυπηρέτηση της διέλευσης και προπόνη¬ 
σης των αλόγων εφόσον δεν είναι αντίθετες προς την ει¬ 
δική αυτή νομοθεσία και γίνονται μετά από έγκριση της 
αρμόδιας δασικής υπηρεσίας σύμφωνα με τις διατάξεις 
της παρ. 13 της ΚΥΑ 109173/11.11.1999. 

Άρθρο 4 

1. Καθορίζονται περιοχές προστασίας περιμετρικά της 
περιοχής της οποίας εγκρίνεται το Ειδικό Σχέδιο Ανάπτυ¬ 
ξης, που εκτείνονται Ανατολικά αυτής μέχριτα όριατου ε¬ 
γκεκριμένου σχεδίου πόλης της περιοχής παραθεριστι- 
κής κατοικίας του Πόρτο - Ράφτη, Νοτίως μέχριτα διοικη¬ 
τικά όρια του δήμου Μαρκόπουλου Μεσογαίας, Δυτικά 
μέχρι την προβλεπόμενη οδό, που θα αποτελέσειτη νότια 
είσοδο του οικισμού από τον άξονα της οδού Σταυρού - 
Λαυρίου, στη συνέχεια μέχρι το ανατολικό όριο του εγκε¬ 
κριμένου σχεδίου πόλης του οικισμού Μαρκόπουλου,στη 
συνέχεια μέχρι την οδό που συνδέει τον οικισμό με την ο¬ 
δό Πόρτο Ράφτη,στη συνέχεια μέχρι το ανατολικό όριο 
της ζώνης πολιτιστικών δραστηριοτήτων και τουρισμού 
του Γ.Π.Σ. και Βορείως σε ζώνη βάθους 800 μ. απάτην ο¬ 
δό Μαρκόπουλου - Πόρτο Ράφτη, όπως οι περιοχές προ¬ 
στασίας φαίνονται περικλειόμενες με διακεκομμένη μαύ¬ 


ρη γραμμή σε σχετικό πρωτότυπο διάγραμμα σε κλίμακα 
1:10.000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 3386/2002 
πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Εντός των παραπάνω περιοχών επιβάλλονται οι πα¬ 
ρακάτω ειδικοί όροι και περιορισμοί: 

α. Επιβάλλεται η φύτευση με δενδροστοιχίες των νέων 
οδών, σύμφωνα με τα οριζόμενα για τις φυτεύσεις στην 
παρ. 7 εδάφιο ζ'του άρθρου 2 του παρόντος. 

β. Εντός ενός (1) έτους από την ισχύ του παρόντος και 
οπωσδήποτε ως το τέλος του έτους 2002, επιβάλλεται η 
ολοκλήρωση των έργων αποκατάστασης των λατομείων 
στο λόφο Μερέντας, σύμφωνα με τη μελέτη αποκατάστα¬ 
σης η οποία εγκρίνεται από τις αρμόδιες δασικές υπηρε¬ 
σίες και τον Οργανισμό Ρυθμιστικού Σχεδίου Αθήνας. 

γ. Επιβάλλεται η αναδάσωση των γυμνών και καμένων 
δασικών εκτάσεων των ορεινών όγκων και λόφων με κατάλ¬ 
ληλα είδη φυτών προσαρμοσμένων στη χλωρίδατης περιο¬ 
χής, μετά από έγκριση της αρμόδιας δασικής υπηρεσίας. 

δ. Επιτρέπονται έργα διαμόρφωσης υπαίθριων διαδρο¬ 
μών περιπάτου και αντιπυρικής προστασίας στους ορει¬ 
νούς όγκους και λόφους, μετά από έγκριση της αρμόδιας 
δασικής υπηρεσίας. 

ε. Τα ρέματα που διασχίζουν την περιοχή διατηρούνται 
ανοικτά ως φυσικοί σχηματισμοί και κοινόχρηστοι χώροι. 
Οι απαραίτητες υδραυλικές μελέτες διευθέτησης και τα 
έργα αντιπλυμμυρικής προστασίας γίνονται από την ΕΥ- 
ΔΑΠ, λαμβάνοντας υπόψη το οικοσύστημα του ρέματος 
και της παραρεμάτιας ζώνης, την αλληλεπίδραση των ε¬ 
πιφανειακών και υπόγειων νερών και τις χρήσεις γης στις 
παραρεμάτιες περιοχές. Η παρόχθια φύτευση γίνεται με 
κατάλληλα είδη, σύμφωνα με τις κατευθύνσεις της παρ. 7 
εδάφιο ζ'του άρθρου 2του παρόντος. 

Να διατηρηθεί ο χαρακτήρας της γεωργικής χρήσης 
στον ευρύτερο κηρυγμένο αρχαιολογικό χώρο. 

στ. Η εναπομένουσα γεωργική γη καθώς και αυτή που 
θα παραμείνει μετά την μεταολυμπιακή χρήση και την 
προβλεπόμενη απομάκρυνση κάθε προσωρινής εγκατά¬ 
στασης διατηρεί τη χρήση της ως γεωργικής γης (παρα- 
γρ. 7 ΚΥΑ 109173/11.11.1999). 

ζ. Επιβάλλεται η ανάπλαση της περιοχής με την ανάδει¬ 
ξη των εξής μνημείων και του περιβάλλοντος αυτών: Να¬ 
ός της Παναγίας της Μερέντας, Ναός του Αγίου Γεωργί- 
ου στο Καδή,παλαιοχριστιανικά και βυζαντινά μνημεία 
του λόφου του «Δάγλα» και μεταβυζαντινός Ναός του Α¬ 
γίου Αθανασίου. Οι μελέτες ανάπλασης εγκρίνονται από 
τις αρμόδιες εφορείες. 

3. Κατά τα λοιπά εφαρμόζονται οι κείμενες διατάξεις πε¬ 
ρί χρήσεων γης και όρων δόμησης. 

Άρθρο 5 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Περιβάλλοντος Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 19 Απριλίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΥΓΕΙΑΣ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΠΡΟΝΟΙΑΣ 

ΒΑΣΩ ΠΑΠΑΝΔΡΕΟΥ ΑΛ. ΠΑΠΑΔΟΠΟΥΛΟΣ 

ΓΕΩΡΓΙΑΣ ΠΟΛΙΤΙΣΜΟΥ 

Γ. ΔΡΥΣ ΕΥ. ΒΕΝΙΖΕΛΟΣ 

